text: Fipurnet fer at kollvelta tøknina, vit kenna í dag. Tøknin letur upp fyri, at telefeløgini kunnu bjóða ferðir heilt upp til 1000 Mbit og meira. Tað er óhoyrt fyri føroyingar og fólkið, ið her býr. Fipur er ein nútímans tøkni, sum gevur ógvuliga skjótt og álítandi internetsamband gjøgnum ljósleiðaratægrar, ið eru til tjúkdar sum eitt hár. Sjálvur fipurkaðalin er nakrar fáar millimetrar til tjúkdar og liggur vardur í eini sterkari rørleiðing, sum er átta millimetrar til tjúkdar. Ein slík rørleiðing verður løgd inn til hvørt einstaka húsarhald. At leggja fipur er tískil ein sera stór íløga, bæði fíggjarliga og í arbeiðsorku. Men eitt fipurnet er harafturímóti skynsamari í rakstri enn verandi koparnet. Tilfarið er bíligari, krøvini til kaðalveitingar eru minni, og fipurnetið verður neyvt kortlagt og skrásett við GPS-punktum. Harafturat er eitt fipurnet meira atkomuligt og lættari at umvæla. Nú er fipur ávegis í Sigmundargøtu nr.: 1 15-21 25-32 36 Skráset teg í dag, og vit seta okkum í samband við tykkum, so skjótt tað er klárt. Her er fipurnet tøkt Ætlan fyri útbygging
text: #000000
text: Leygardagin 26. august luttóku 21 fólk frá Nema í Faroe Express Stafettini. Nema er ein errin høvðusstuðul, og vit gleða okkum longu til stafettina í 2024.
text: #000002
text: Løgreglan: Hetta kunnu foreldur gera fyri at fyribyrgja...
text: #000003
text: Internetið hevur stóran týdning fyri sosiala lívið hjá børnum, og tí er tað sera týdningarmikið, at foreldur fylgja við í, hvat børnini fáast við á netinum. Børn eru í dag sera virkin á netinum. Møguleikarnir eru nógvir, og tey samskifta sínámillum á ymsum pallum, spæla saman og eru saman sum vinir á netinum. Tey hava atgongd til alskyns undirhald, myndir, filmsbrot, tíðindi um hendingar kring heimin og mangt, mangt annað. Lukkutíð fylla góðu løturnar mest hjá teimum flestu, tó at vit eisini vita, at vandi er fyri bæði happing og øðrum keðiligum tilburðum. Harafturat vita vit, at tað meira enn so kemur fyri, at børn eisini eru fyri ágangi, og í summum førum álvarsomum ágangi.Serliga er vandi á ferð, um barnið samskiftir við onkran, sum tey ikki kenna, tí at á netinum eru fólk tíverri ikki altíð tey, sum tey siga seg vera. Fyri at tekkjast einum yngri málbólki kunnu tey hava stovnað sær ein falskan vanga, har tey til dømis kunnu látast at vera ein ungur tannáringur, hóast tey í roynd og veru eru komin væl til árs.Ungir tannáringar eru í størsta vandabólki fyri at verða lokkað ella groomað av kynsligum misnýtarum, sum manipulera og práta tey upp í lag fyri at vinna teirra álit og trúnað. Grooming merkir, at ein vaksin søkir samband við børn á netinum, við tí endamáli at skaffa sær sjálvum kynsliga nøktan.Sum foreldur hevur tú ein fyribyrgjandi leiklut: Lat barn títt vita, at tað altíð kann koma til tín við trupulleikum. Eisini um tað longu hevur gjørt okkurt ‘býtt’ Tryggja tær, at barnið kennir øll sambondini, sum tað hevur á ymsu pallunum Lær barn títt at steingja fyri ódámligum persónum og boða frá Ger avtalur við barnið, áðrenn tað fær egnan vanga á sosialum miðlum Bið barn títt koma til tín, um klandur ella ótryggleiki taka seg upp Vís áhuga fyri talgilda heiminum, sum tey ferðast í, og spyr regluliga, hvønn tey spæla ella samskifta við BOÐA LØGREGLUNI FRÁ Hevur barn títt verið fyri kynsligum ágangi ella blúnisbroti, eiga tit at boða løgregluni frá.Tað er neyðugt við prógvum, um brotsmaðurin skal verða funnin, so goym allar kjatt-samrøður, sms, myndir og líknandi frá áganginum, harumframt eisini brúkaranavn og neyvar upplýsingar um, nær hendingin fór fram. Góðar heimasíður til foreldur at fáa nærri kunning, vitan og góð ráð Den sikre side – Fá vitan um, hvat kann møta barni tínum online – umframt góð ráð um, hvussu tú hjálpir barninum at ferðast trygt á netinum. SLETDET Rådgivningen - Ókeypis ráðgeving í trúnaði um talgildan ágang og ódámligar hendingar á netinum. SSP – Ferðast á netinum: SSP – Etikkur á netinum – barnaútvarp: Red Barnet – Góð ráð til foreldur Red Barnet – Um at vera tryggur á netinum
text: #000004
text: Tilnevningar til Grøna gávubrævið 2024
text: #000005
text: Tað er nú aftur møguligt at tilnevna til Grøna Gávubrævið, ið árliga verður latið av Endurkeyp Grunninum hjá Nema. Endurkeyp Grunnurin er stuðulsgrunnur hjá Nema, ið hevur til endamáls at stuðla átøkum, ið eru føroyska umhvørvinum at frama. Allur peningurin, ið kemur inn ígjøgnum Nema Endurkeyp og sølu av posum, verður eina ferð um árið latin einum ella fleiri einstaklingum, áhugabólkum ella felagsskapum, sum hava gjørt eitt miðvíst arbeiði fyri umhvørvið í Føroyum. Hvørjar eru treytirnar fyri at verða tilnevndur? Fyri at kunna tilnevnast skal einstaklingurin, áhugabólkurin ella felagsskapurin arbeiða við átøkum til frama fyri umhvørvið í Føroyum t.d. við: At rudda og verja náttúruna At lýsa náttúruna og undirvísa um náttúruna Burðardyggum loysnum innan mat- og vøruframleiðslu Gransking og umhvørvisátøkum Verkætlanin skal vera almenn gagnlig Tilnevn til Grøna Gávubrævið her Les meira um Grøna Gávubrævið her
text: #000006
text: Nema tendrar nú 5G reiking
text: #000007
text: Eftir at hava roynt nýggju tøknina í nakrar mánaðir bjóðar Nema nú 5G-reiking kring næstan allan knøttin. Hetta merkir, at føroyingar, ið ferðast uttanlands, nú kunnu njóta ágóðan av skjótum 5G-sambandi á heimsstigi .Føroyingar, ið ferðast uttanlands, t.d. í páskafrí, fara at uppliva nýggju 5G-tøknina við fullari ferð, nú Nema bjóðar 5G-reiking kring allan heimin.5G er framtíðarnet á heimsstigi, og samanborið við gamla 4G-netið verður ferðin nú fleirfaldað, og tænastumøguleikarnar eru eisini uppaftur betri. 5G Í FØROYUM Í SUMMARÍ summar fer Nema eisini at tendra 5G-netið í Føroyum, sum í løtuni verið útbygt saman við Føroya Tele og Ericsson. Nema og FT-Samskifti samstarva um sendistøðirnar í nýggja føroyska 5G-farnetinum. Samstarvið fevnir um atgongd til allar 5G-sendistøðirnar, og 5G-netið fer at fevna um allar Føroyar og vera til gagns fyri allar brúkarar. Sostatt fáa kundarnir hjá báðum veitarum atgongd til sama net, somu ferð og sama kapasitet. Dagføring 16/8-23: 5G í Føroyum er útsett til síðst í 3 kvartal av 2023. Les meira á 
text: #000008
text: Skála Skúli vann Grøna gávubrævið 2023
text: #000009
text: “Virðið á Grøna Gávubrævinum í ár er 29.500 krónur, sum í ár verður latin til ein skúla, ið veruliga hevur sett fokus á burðardyggar loysnir í undirvísingini. Skúlin hevur á ein savnandi og eggjandi hátt givið næmingunum áhuga, virðing og lærdóm um okkara tilfeingið, og hvussu tey kunnu gagnnýta tað á skynsaman hátt. Í skúlanum hava tey m.a. eplaveltu, tey fletta, fiska, framleiða sápu, pappír og mangt annað. Og við Grøna Gávubrævinum frá Nema, er ætlanin at keypa sær eitt vakstrarhús, so tey kunnu virka enn meira grønmeti.” segði Súsanna Berg, vegna dómsnevndina. Hetta er triðja árið, at Grøna Gávubrævið verður handað.Nema vil eisini gera sítt til at tálma nýtsluni av plastposum, og tað verður gjørt við dýrari plastposum. Ein plastposi hjá Nema kostar tí 2,50 kr. Tá ið viðskiftafólk vilja keypa ein plastposa, skulu pengarnar koma umhvørvisátøkum til góðar. Tí fer allur peningurin frá sølu av plastposum óskerdur til Endurkeyp Gávuna.Á myndini er 7. flokkur í Skála Skúla. Tó skal sigast, at allir næmingar standa sama um Grøna Skúlan.
text: #000010
text: 37 nýggj lond og landspartar!
text: #000011
text: Melda teg til tíðindabræv og fá feskastu tíðindini og tilboð frá Nema.
text: #000013